CELEX: 32018D1668
Language: lt
Date: 2018-11-06 00:00:00
Title: 2018 m. lapkričio 6 d. Komisijos įgyvendinimo sprendimas (ES) 2018/1668, kuriuo dėl Jungtinių Amerikos Valstijų įrašo trečiųjų šalių, iš kurių leidžiama importuoti žmonėms vartoti skirtus gyvus, atšaldytus, sušaldytus ar apdorotus dvigeldžius moliuskus, dygiaodžius, gaubtagyvius ir jūrų pilvakojus, sąraše iš dalies keičiamas Sprendimo 2006/766/EB I priedas (pranešta dokumentu Nr. C(2018) 7207) (Tekstas svarbus EEE.)

8.11.2018   
               
               
                  LT
               
               
                  Europos Sąjungos oficialusis leidinys
               
               
                  L 278/26
               
            
         KOMISIJOS ĮGYVENDINIMO SPRENDIMAS (ES) 2018/1668
         2018 m. lapkričio 6 d.
         kuriuo dėl Jungtinių Amerikos Valstijų įrašo trečiųjų šalių, iš kurių leidžiama importuoti žmonėms vartoti skirtus gyvus, atšaldytus, sušaldytus ar apdorotus dvigeldžius moliuskus, dygiaodžius, gaubtagyvius ir jūrų pilvakojus, sąraše iš dalies keičiamas Sprendimo 2006/766/EB I priedas
         
            
               (pranešta dokumentu Nr. C(2018) 7207)
            
         
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2004 m. balandžio 29 d. Europos Parlamento ir Tarybos reglamentą (EB) Nr. 854/2004, nustatantį specialiąsias gyvūninės kilmės produktų, skirtų vartoti žmonėms, oficialios kontrolės taisykles (1), ypač į jo 11 straipsnio 1 dalį,
         kadangi:
         
                     (1)
                  
                  
                     Reglamente (EB) Nr. 854/2004 nustatyta, kad gyvūninius produktus galima importuoti tik iš tų trečiųjų šalių ar jų teritorijų, kurios įtrauktos į pagal tą reglamentą sudarytą sąrašą;
                  
               
                     (2)
                  
                  
                     Reglamente (EB) Nr. 854/2004 taip pat numatyta, kad, sudarant ir atnaujinant tokius sąrašus, turi būti atsižvelgiama į Sąjungos kontrolės trečiosiose šalyse rezultatus. Europos Parlamento ir Tarybos reglamente (EB) Nr. 882/2004 (2) nustatyta, kad trečiosios šalys į tokius sąrašus įtraukiamos tik jei jų kompetentingos institucijos pateikia deramas garantijas dėl atitikties Sąjungos pašarus ir maistą reglamentuojantiems teisės aktams bei gyvūnų sveikatos taisyklėms arba garantijas, kad jų taikomi reikalavimai yra lygiaverčiai;
                  
               
                     (3)
                  
                  
                     Komisijos sprendime 2006/766/EB (3) išvardytos tos trečiosios šalys ir teritorijos, kurios atitinka Reglamente (EB) Nr. 854/2004 nurodytus kriterijus ir dėl to gali užtikrinti, kad Sprendime 2006/766/EB nurodyti produktai atitinka Sąjungos teisės aktuose nustatytus sanitarinius reikalavimus vartotojų sveikatai apsaugoti, ir atitinkamai juos eksportuoti į Sąjungą. Visų pirma minėto sprendimo I priede nustatytas trečiųjų šalių, iš kurių leidžiama importuoti žmonėms vartoti skirtus dvigeldžius moliuskus, dygiaodžius, gaubtagyvius ir jūrų pilvakojus, sąrašas. Tame sąraše taip pat nurodyti tokių produktų importo iš tam tikrų trečiųjų šalių apribojimai;
                  
               
                     (4)
                  
                  
                     paskutinė Sąjungos kontrolė Jungtinėse Amerikos Valstijose, siekiant įvertinti įdiegtą kontrolės sistemą, taikomą į Sąjungą ketinamų eksportuoti dvigeldžių moliuskų gamybai, atlikta 2015 m. Ši kontrolė ir Jungtinių Amerikos Valstijų kompetentingų institucijų pateiktos garantijos rodo, kad dvigeldžių moliuskų auginimo sąlygos, taikomos Masačusetso ir Vašingtono valstijose, yra lygiavertės nustatytosioms atitinkamuose Sąjungos teisės aktuose. Todėl turėtų būti leista importuoti Jungtinių Amerikos Valstijų Masačusetso ir Vašingtono valstijose pagamintus dvigeldžius moliuskus, gaubtagyvius, dygiaodžius ir jūrų pilvakojus. Komisija visuomenės sveikatos sertifikate nustatys specialias šių produktų eksporto sąlygas;
                  
               
                     (5)
                  
                  
                     todėl Sprendimas 2006/766/EB turėtų būti atitinkamai iš dalies pakeistas;
                  
               
                     (6)
                  
                  
                     šiame sprendime nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
                  
               PRIĖMĖ ŠĮ SPRENDIMĄ:
         
            1 straipsnis
            Sprendimo 2006/766/EB I priede Jungtinėms Amerikos Valstijoms skirtas įrašas pakeičiamas taip:
            
               
                           „US
                        
                        
                           Jungtinės Amerikos Valstijos
                        
                        
                           Masačusetso ir Vašingtono valstijos“
                        
                     
         
         
            2 straipsnis
            Šis sprendimas skirtas valstybėms narėms.
         
         
            Priimta Briuselyje 2018 m. lapkričio 6 d.
            
               
                  Komisijos vardu
               
               Vytenis ANDRIUKAITIS
               
                  Komisijos narys
               
            
         
         
            (1)  OL L 139, 2004 4 30, p. 206.
         
            (2)  2004 m. balandžio 29 d. Europos Parlamento ir Tarybos reglamentas (EB) Nr. 882/2004 dėl oficialios kontrolės, kuri atliekama siekiant užtikrinti, kad būtų įvertinama, ar laikomasi pašarus ir maistą reglamentuojančių teisės aktų, gyvūnų sveikatos ir gerovės taisyklių (OL L 165, 2004 4 30, p. 1).
         
            (3)  2006 m. lapkričio 6 d. Komisijos sprendimas 2006/766/EB, nustatantis trečiųjų šalių ir teritorijų, iš kurių leidžiama importuoti dvigeldžius moliuskus, dygiaodžius, gaubtagyvius, jūrų pilvakojus ir žuvininkystės produktus, sąrašus (OL L 320, 2006 11 18, p. 53).